Diari Oficial de la Generalitat Valenciana


Sumari del DOGV 4531, del 26-06-2003 (2003/7601)

RESOLUCIÓ de 23 de maig de 2003, del Servei Territorial d'Indústria i Energia d'Alacant, per la qual s'autoritza el projecte d'execució, autorització administrativa i declaració en concret d'utilitat pública de la línia elèctrica denominada LAMT D/C a 20kV de la ET Rocamora, fins a la unió amb les LAMT denominades Cox i Albatera, als termes municipals de Granja de Rocamora, Callosa de Segura, Albatera i Cox (Alacant). JUEXPR/2002/10 (ATLINE/2002/176).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7601


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 23 de maig de 2003, del Servei Territorial d'Indústria i Energia d'Alacant, per la qual s'autoritza el projecte d'execució, autorització administrativa i declaració en concret d'utilitat pública de la línia elèctrica denominada LAMT D/C a 20kV de la ET Rocamora, fins a la unió amb les LAMT denominades Cox i Albatera, als termes municipals de Granja de Rocamora, Callosa de Segura, Albatera i Cox (Alacant). JUEXPR/2002/10 (ATLINE/2002/176). [2003/7601]
  
Mitjançant resolució d'este Servei Territorial d'Indústria i Energia, de data 30 d'octubre de 2002, es va sotmetre a informació pública conjunta l'aprovació de projecte, autorització administrativa, declaració en concret d'utilitat pública i relació concreta i individualitzada de béns i drets afectats per la indicada línia elèctrica, després de la petició prèvia, a l'empara del que s'ha previst en l'article 5 del Reglament d'Expropiació Forçosa, per part de l'entitat beneficiària Iberdrola Distribución Eléctrica, SA, tot publicant-se anuncis en el Diari Oficial de la Generalitat Valenciana amb data 11 de desembre de 2002, en el Butlletí Oficial de la Província d'Alacant amb data 30 de novembre de 2002 i en el diari El Periódico d'Alacant amb data 15 de novembre de 2002.
  
Durant el període d'informació pública no s'hi han presentat al·legacions.
  
Atés que s'han respectat els drets dels particulars fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjudici de les corresponents indemnitzacions que seran determinades de mutu acord o mitjançant el corresponent expedient de preu just pel jurat provincial d'expropiació.
  
En virtut d'això i de conformitat amb el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27-12-2000); així com en els articles 53 i 54 de la Llei 54/1997, de 27 de novembre, del Sector Elèctric (BOE 27-11-1997), este Servei d'Indústria i Energia ha resolt aprovar el projecte d'execució i autoritzar a Iberdrola Distribución Eléctrica, SA la instal·lació elèctrica denominada LAMT D/C a 20 kV de la ET Rocamora fins a la unió amb les LAMT denominades Cox i Albatera, als termes municipals de Granja de Rocamora, Callosa de Segura, Albatera i Cox (Alacant), i declarar-ne al mateix temps la utilitat pública, en concret, amb l'establiment en qualsevol cas de les següents prescripcions:
  
Primera
  
En tot moment haurà de complir-se tot el que s'establix en el Reial Decret 1.955/2000, d'1 de desembre, així com en la Llei 54/1997, del Sector Elèctric.
  
Segona
  
El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, que queden especificats en les següents dades bàsiques:
  
Tensió: 20 kV.
  
Longitud: 5.211 metres.
  
Nre. de suports: 34.
  
Conductors: LA-110.
  
Aïllament: U-70 BS i U-100 BS.
  
Origen i final: ET Rocamora-LAMT Cox i Albatera existents.
  
Quarta
  
Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
  
Cinquena
  
Iberdrola Distribución Eléctrica, SA donarà compte de l'acabament de les instal·lacions a este Servei Territorial per al reconeixement definitiu i l'alçament de l'acta de posada en servici de les instal·lacions; sense este requisit no hi podran entrar en funcionament.
  
Sisena
  
L'administració es reserva el dret a deixar sense efecte la present autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, es pot interposar recurs d'alçada davant el director general d'Indústria i Energia de la Conselleria d'Indústria, Comerç i Energia de la Generalitat Valenciana (c/ Colom, núm. 32, 46877 València), en el termini d'un mes comptat a partir del dia de la publicació en el Diari Oficial de la Generalitat Valenciana, d'acord amb el que determinen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.